Senica

náhľad|Mestský úrad
náhľad|Námestie v Senici
**Senica** je mesto, ležiace na Záhorí, v Trnavskom kraji.

## Časti
Senica sa delí na časti obce :
* **Senica** v užšom zmysle
* Čáčov
* Kunov
* Sotina

Mesto zahŕňa aj usadlosti Brestové, Košútovec a Horné a Dolné Suroviny.

## Polohopis
Nachádza sa v juhovýchodnej časti Chvojnickej pahorkatiny, na pomedzí s Myjavskou pahorkatinou. Mestom prechádza cesta I/51 (TrnavaHolíč), ktorú križuje II/500 (KútySobotište). Južným okrajom vedie železničná trať Kúty – Trnava. Senica leží  západne od Piešťan,  južne od Skalice,  severovýchodne od Malaciek a  severozápadne od Trnavy.

### Vodné toky
Intravilánom mesta preteká riečka Teplica, do ktorej sa východne od mesta vlievajú potoky Priečny a Kratnov zľava a následne v meste Rovenský a Pasecký potok sprava. Juhozápadne od mesta sa Teplica vlieva do rieky Myjavy.

### Vodné plochy
V mestskej časti Senice, v Kunove, sa nachádza vodná nádrž Kunov. Celková plocha vodnej nádrže je 65 ha. Pobrežie je mierne členité s výškou brehu do 1m. Svahy sú zatrávnené a vysadené vodomilnými drevinami a krami s prevahou druhou vŕba a jelša. Hĺbka vodnej nádrže je 2 až 8,5 m. Dno je ílovito bahnité. Minimálna prevádzková hladina je 223,50 m n. m. Maximálna prevádzková hladina je 228,45 m n. m. Šírka nádrže v mieste hrádze je 560 m. Dĺžka vrátane predčistiacej nádrže je 800 m. Význam predčistiacej prednádrže a meandrov nachádzajúcich sa v prítoku spočíva v spomaľovaní zanášania nádrže absorbciou prívalových vôd s vysokým obsahom splavenín a zároveň stimulácii procesu samočistenia vody.

## Obyvateľstvo
19 875 (31.12.2021)

### Etnické zloženie obyvateľstva

### Náboženské zloženie obyvateľstva
rímski katolíci – 47,28 %bez vyznania – 31,18 %evanjelici a. v. – 17,03 %grécki katolíci – 0,29 %pravoslávni – 0,11 %a iní

## Dejiny
* 1256 – prvá písomná zmienka o Senici na listine ktorú vystavil kráľ Belo IV.
* 13. storočie – v druhej polovici patrila do panstva Abovcov
* 14. storočie – začiatkom storočia ju získal Matúš Čák Trenčiansky
* 1396 – získala Senica mestské privilégiá
* 1419 – dostalo mesto výsadné listiny od kráľa Žigmunda, na právo konať výročné trhy a tiež oslobodenie od platenia mýta a tridsiatku.

## Kultúra a zaujímavosti
### Pamiatky
* Pohrebná kaplnka sv. Anny, gotická stavba s polygonálnym záverom, bez veže, zo začiatku 15. storočia. Nachádza sa v areáli rímskokatolíckeho kostola, ide o najstaršiu stavbu v meste. V 18. storočí bola pod kaplnkou vybudovaná krypta zaklenutá valenou klenbou. Vchod do krypty je krytý kameňom s vročením 1754. Do kaplnky sa vstupuje gotickým portálom s lomeným oblúkom. Zo stredovekých architektonických prvkov sa dochovali dve okná s kamennou kružbou. V interiéri sa na južnej stene nachádza časť stĺpika s maskou a nábehom na rebro klenby. Fasády kaplnky sú hladké, bielené.

* Rímskokatolícky kostol Panny Márie, trojloďová pôvodne renesančná stavba s pravouhlým ukončením presbytéria a predstavanou vežou z obdobia okolo roku 1631. Kostol bol vybudovaný ako evanjelický na katolíckom pozemku na základoch románkeho katolíckeho kostola z 13. storočia, no v rámci rekatolizácie bol navrátený Katolíckej cirkvi v roku 1654. Maľba kostola bola realizovaná v roku 1719. V rokoch 1754 – 1788 prešiel barokovou úpravou, pri tejto príležitosti bola nadstavaná veža. Nachádza sa tu hlavný oltár Panny Márie z druhej polovice 17. storočia, bočný oltár sv. Anny z konca 17. storočia. Kazateľnica je baroková z polovice 18. storočia, kamenná krstiteľnica je klasicistická z prvej polovice 19. storočia. Fasády kostola sú hladké, členené opornými piliermi a polkruhovo ukončenými oknami. Vstup do kostola je v podveží, riešený ako renesančný portál s edikulou s prelamovanou rímsou.

* Evanjelický kostol, jednoloďová tolerančná klasicistická stavba s pravouhlým ukončením presbytéria a vežou tvoriacou súčasť jej hmoty z rokov 1783 – 1784. V roku 1794 bola dostavaná veža. V roku 1882 bol prefasádovaný, dva rady okien boli nahradené jedným radom vysokých okien. V interiéri sa nachádza klasicistický oltár s obrazom Ukrižovaný Kristus od maliara Oesera z roku 1884 a organ z roku 1829. Kamenná krstiteľnica pochádza z doby vzniku kostola. Fasády kostola sú členené pilastrami, pásovaním a kordónovou rímsou. Okná sú polkruhovo ukončené s profilovanými šambránami. Veža je členená pilastrami a dekorovaná nadokenným terčíkom, ukončená je zvonovitou helmicou. 

Súbor:Senica chapel.jpg|Kaplnka sv. Anny
Súbor:Kostol senica3.jpg|Kostol Navštívenia Panny Márie
Súbor:Kostol senica4.jpg
Súbor:Senica lutheran church.jpg|Evanjelický kostol

* Kaštieľ Machatka, dvojpodlažná trojtraktová neskorobaroková stavba s manzardovou strechou z roku 1760. Staviteľom kaštieľa by mohol byť F. A. Hillerbrandt. V 70. rokoch 20. storočia prešiel obnovou. Dnes tu sídli Záhorská galéria. Fasáde dominuje rizalit, je členená kordónovou rímsou a pilastrami, v parteri s kvádrovaním. Vstup do kaštieľa je riešený ako barokový portál lemovaný stĺpmi nesúcimi balkón. Okná poschodia majú šambrány a fronóny s prelamovanou rímsou. Súčasťou strechy sú pôvodné vikiere.  

Súbor:Senica kastiel.jpg|Kaštieľ Machatka
Súbor:Senica kastiel 01.jpg
Súbor:Senica kastiel 03.jpg|Podjazd s kaplnkou
Súbor:Senica kastiel 02.jpg

* Letohrádok veľkostatkára Ištvána Vagyona. Letohrádok v historizujúcom romantickom štýle s členitou severnou fasádou a vežičkou postavil István Vagyon začiatkom 80. rokov 19. storočia. Pozemok so staršou stavbou pravdepodobne z roku 1838 odkúpil od Michala Zsarnócsayho. Vstup do letohrádku bol z Kunovskej (teraz Štefánikovej) ulice cez park. Letohrádok pozostával zo 7 izieb, v suteréne bol 3-izbový byt domovníka, spoločná kuchyňa, miestnosti pre služobníctvo a iných 5 miestností.  V súčasnosti v budove sídli Múzeum Senica.
### Parky
* Mestský park Senica

## Hospodárstvo
* DEMA Senica, a.s. -  spoločnosť zaoberajúca sa výrobou a predajom bicyklov, komponentov a doplnkov
* OMS, a.s. – spoločnosť vyrábajúca svietidlá – v chotári obce Dojč
* KORDÁRNA Plus a.s. – pôsobí v oblasti chemického priemyslu, predošlé názvy: *Slovenský hodváb*, *Slovkord*
* MAHLE Behr Senica s.r.o. – montáž klimatizačných jednotiek pre osobné i nákladné automobily (bývalé *Delphi)*
* ArcelorMittal Gonvarri – servisné centrum a distribútor ocele a špeciálnych plochých plechov. Ďalšie 2 divízie AMTB a AM Construction s výrobnými závodmi

* MACCAFERRI CENTRAL EUROPE s.r.o. – výroba geosyntetických produktov a produktov z oceľovej siete a ich deriváty
* IKO Sales International NV – výroba strešných krytín (šindlov)
* NAJPI a.s. -  ťažba a úprava zlievarenského a sklárskeho piesku
* Introplast a.s.
* KOVOBEL a.s. - laserové centrum, spracovanie hutníckeho materiálu

## Doprava
Mesto Senica, je významnou dopravnou križovatkou na Záhorí, nakoľko sa nachádza medzi diaľnicami D1 a D2, s ktorými je spojené dobrými cestami II. triedy a cez mesto prechádza v severojužnom koridore štátna cesta I. triedy I/51, ktorá je zároveň významnou európskou cestou. Mesto má železničnú stanicu na trati Kúty-Senica-Trnava. Stanica bola v roku 2013 kompletne zrekonštruovaná a vybudované boli aj nové nástupištia. Od železničnej stanice existujú dve vlečky do nového a starého priemyselného parku. V meste sa taktiež nachádza menšie športové letisko. V r. 2020 – 2025 sa plánuje začať stavať cestný obchvat pod záštitou SSC, predbežné náklady dosiahnu 0,8 – 1,2 mld. Sk bez DPH v cenovej úrovni r. 2005. Najzaťaženejšie miesto je Hurbanova ulica, ktorá sa nachádza priamo od centrálnej svetelnej križovatky smerom na Holíč. Na krátkom úseku je na nej 6 prepojení na iné ulice, z toho sú 2 obchodné domy a hlavná autobusová stanica. Na severnom vstupe I/51 existuje kruhový objazd, taktiež na južnom vstupe do mesta boli z cesty I/51 odbočenia do Hlbokého a do priemyselného parku prestavané na kruhový objazd. Stav mestských komunikácií a chodníkov je nevyhovujúci. V meste je nedostatok parkovacích miest a doprava patrí k trvalým vážnym problémom mesta.

V júni 2018 bola spoločnosťou Arriva komplexnou rekonštrukciu čakárne pre cestujúcich zavŕšená obnova centrálnej autobusovej stanice, ktorá pozostávala z 3 etáp (rekonštrukcia soc. zariadení a zastrešenia nástupísk, prístavba a oprava služobného traktu a rek. čakárne s kompletnou výmenou inventáru).

### História MHD v Senici
Mestská doprava v Senici oficiálne vznikla v júni 1989. Pred jej vznikom zabezpečovali spojenie medzi autobusovou a železničnou stanicou linky prímestskej dopravy. Pri vzniku MHD boli zriadené dve linky. Až do roku 2005 boli na mnohé spoje MHD využívané prímestské vozidlá, vzhľadom na malý počet vozidiel v MHD a skutočnú potrebu spojov.

Od roku 2009 po 20 rokoch existencie MHD boli v Senici neprehľadné cestovné poriadky na zastávkach vymenené za linkové vývesky typu MHD s odchodmi z konkrétnej zastávky. V roku 2010 začala obnova vozidlového parku kúpou 2  nízkopodlažných vozidiel SOR BN 9,5 aj s digitálnymi smerovými  tabuľami. Od decembra 2010 bolo zavedené do praxe nové linkovanie MHD – 2 okružné linky, 1 kyvadlová na železničnú stanicu a 1 doplnková pre žiakov z Čáčova. Taktiež bol zavedený 45 min. prestupný lístok. Zmenu systému si vyžiadalo excentrické umiestnenie polikliniky, vybudovanie obchodných centier na severe mesta, ktoré spolu s umiestnením škôl a vzdialenou žel. stanicou zmenili prúdy cestujúcich v meste.

Zavedenie nového systému sa už po roku ukázalo ako správny krok. Nárast počtu cestujúcich v MHD  v roku 2011 oproti roku 2010 činil 33%. V  januári 2013 bol do MHD zaradený posledný krátky nízkopodlažný autobus SOR BN 8,5. V nasledujúcich rokoch bol zaznamenaný neustály nárast počtu celkovo prevezených osôb v MHD, čo svedčí o úspechu zmeny systému a jeho atraktívnosti pre cestujúcich, nakoľko nový systém MHD zohľadnil nové prepravné prúdy obyvateľov mesta a vzhľadom na  pravidelné takty a rovnaké trasovanie všetkých spojov každej linky je prehľadný a ľahko zapamätateľný, čo sú základné atribúty úspešnej mestskej dopravy.

V r. 2014 bol prvýkrát v histórii MHD Senica prekonaný počet 300 000 celkom prevezených cestujúcich za rok. V r. 2017 bolo vymenených, príp. doplnených 10 prístreškov zastávok MHD. Ďalších 10 ks prišlo na rad v prvej polovici roku 2018.

## Školstvo
V Senici sú 4 základné školy a 5 stredných škôl.
* Materské školy
* Základné školy
** 1. ZŠ Viliama Paulínyho Tótha
** 2. ZŠ Ulica Komenského
** 3. ZŠ Ulica Sadová
** 4. ZŠ Jána Mudrocha
* Stredné školy
** Obchodná akadémia
** Stredné odborné učilište
** Gymnázium Ladislava Novomeského
* Súkromné školy
** Súkromná stredná škola podnikania
** Spojená škola v Senici
* Základná umelecká škola

## Šport
* KST Senica: 
* Ľadový hokej:  HC Dukla Senica 2. hokejová liga
* Bandyhokej:
* Futbal: FK Senica – Fortuna liga
* Tenis: muži 1. liga
*** dorast postup do Extraligy
* Lakros: majster Európy
*** 3. na majstrovstvách sveta

## Osobnosti mesta
### Rodáci
* Ján Szenczy (* 1704 – † 1771), rímskokatolícky kňaz
* Jozef Gulík (* 1735 – † 1814), rímskokatolícky kňaz, univerzitný profesor morálnej teológie, filozofie a matematiky, bratislavský kanonik, kustód
* Karol Bórik (* 1820 – † 1896), národný buditeľ, kapitán slovenských dobrovoľníkov a notár
* Heinrich Gross (* 1835 – † 1910), rabín, historik, autor kníh a učebníc o židovskej histórii
* Viliam Pauliny-Tóth (* 1826 – † 1877), politik, beletrista, básnik a publicista
* Ján Mocko (* 1843 – † 1911), evanjelický farár, cirkevný historik, literárny historik
* Jozef Bošiansky (* 1855 – † 1946), rímskokatolícky kňaz, pedagóg, historik, jazykovedec, prírodovedec, organizátor turistiky a amatérsky entomológ: lepidopterológ a koleopterológ
* Gejza Zúbek (* 1885 – † 1943), rímskokatolícky kňaz, pápežský prelát, politik, pedagóg, náboženský spisovateľ, biskupský komisár
* Vladimír Fajnor (* 1875 – † 1952), právnik, politik, profesor Univerzity Komenského
* Martin Orgoník-Kunovský (* 1887 – † 1916), ľudový básnik a spisovateľ
* Gustáv Adolf Bežo (* 1890 – † 1952), spisovateľ, vydavateľ, kníhtlačiar a politik
* Ivan Horváth (* 1904 – † 1960), predstaviteľ modernej slovenskej prózy, politik, právnik
* Ján Náhlik (* 1922 – † 1989), technik, fotograf
* Anna Gamanová (* 1958 – † 2001), scenáristka, režisérka,  dramaturgička, pedagogička a zakladateľka dramatického súboru Zádrapky
* Bibiana Ondrejková (* 1972), herečka, moderátorka
* Ján Slezák (* 1978), spevák a muzikálový herec

### Pôsobili tu
* Štefan Pilárik (* 1615 – † 1693), evanjelický farár, spisovateľ, básnik, prekladateľ 
* Jozef Kvetoslav Holub (* 1820 – † 1899), pedagóg
* Laco Novomeský (* 1904 – † 1976), básnik, novinár, politik
* Ján Mudroch (* 1909 – † 1968), maliar
* Vladimír Adásek (* 1972), režisér a scenárista
* Helena Krajčiová (* 1975), herečka a speváčka
* Gregor Hološka (* 1977), herec
* Adam Pavlovčin (* 1995), spevák

## Partnerské mestá
*  Bač, Srbsko
*  Herzogenbuchsee, Švajčiarsko
*  Hodonín, Česko
*  Hohenau, Rakúsko
*  Pułtusk, Poľsko
*  Santa Tecla, Salvádor
*  Trutnov, Česko
*  Velké Pavlovice, Česko

## Referencie

## Pozri aj
* Zoznam kultúrnych pamiatok v Senici

## Iné projekty

## Zdroj
* BENŽA, M. SENICA. DEJINY MESTA. Senica: Mestský úrad v Senici, 1996, 197 s. + 31 s. obrazová príloha. ISBN 80-967521-5-4
* Mikulíček, P. SLOVENSKÝ HODVÁB, NÁRODNÝ PODNIK SENICA, NOSITEĽ RADU PRÁCE. 60 ROKOV VÝROBY UMELÝCH VLÁKIEN. 19201980. Senica, 1980, str. 80

## Externé odkazy
* 
* Apsida.sk– profil gotickej Kaplnky sv. Anny
* Apsida.sk - profil farského Kostola Navštívenia Panny Márie v Senici
* Farnosť Senica - oficiálna stránka rímskokatolíckej farnosti Senica
* NaZahori.sk/Senica - aktuality z mesta Senica
* KrasyTT.SK/Senica - tipy na výlety v meste Senica


Kategória:Okres Senica
Kategória:Mestá na Slovensku
Kategória:Mestá v Trnavskom kraji